Osip (tvrđava)
Osip predstavlja nedovoljno poznatu tvrđavu koja se spominje u poveljama namjenjenim vojvodi Stjepanu Vukčiću Kosači. U povelji Alfonsa V Aragonskog iz 1444. naveden je kao: Osip castello con lo contato, povelji Fridriha III iz 1448. kao: castrum Ossypp, a u drugoj povelji Alfonsa V Aragonskog iz 1454. godine kao; civitate Osip cum castris et pertinentiis suis. Raspored njegovog spominjanja u poveljama kod nabrajanja posjeda Stjepana Vukčića Kosače bio je razlogom za mišljenje Mihaila Dinića da se Osip nalazio u Podrinju. Detaljnijoj ubikaciji Osipa ne pomaže ni građa Dubrovačkog arhiva. Augusta 1435. godine spomenut je u knjigama zaduživanja Dobralj Gostišić iz Osipa (Dobragl Gostisich de Osip). On se zadužio kod dubrovačkog građanina Radoslava Turčinovića na 33,5 dukata. Ista osoba spominje se i kasnije, novembra 1444. godine a tada je označena da je iz Bosne (Dobragl Gostisich de Bossina), što je nedovoljno za preciznu ubikaciju. Opet se radi o zaduživanju i opet su isti akteri u pitanju samo su drugačiji iznosi. Poimenični popis sandžaka vilajeta Hercegovine spominje naselje Osip u nahiji Bistrici, pa bi shodno tome tvrđavu Osip trebalo situirati uz rijeku Bistricu lijevu pritoku Drine u blizini Foče.